الحيوانات بتكبر بطرق مختلفة. وعندهم حاجات كتير لازم يتعلموها.
في حيوانات بتتولد ضعيفة لكن أمهاتهم بتحميهم. الكنغر لما بيتولد بيبقى قد النحلة. بتفضل في جراب أمها الآمن. مش بتفتح عينيها لمدة خمس شهور على الأقل. القرد الصغير مش بيعرف يمشي. أمه هي اللي بتشيله.
في حيوانات تانية بتعرف تمشي على طول بعد ما تتولد. بيتعلموا يجروا مع أمهم لما يكون في خطر. الحمار الوحشي الصغير ممكن يجري بعد ساعة من ولادته.
في حيوانات صغيرة بتتولد في مكان آمن. وفي حيوانات تانية بتتولد في العراء. صغار الدياب بيتولدوا في حفر كبيرة. الفيل الصغير بيتولد في أرض مفتوحة ومليانة عشب. الفيلة التانية بتعمل دايرة عشان تحميه.
الحيوانات اللي بترضع من أمهاتها بنسميها ثدييات. لبن الدبة بيبقى دهني وغني. صغار الدببة محتاجين دهون كتير عشان يدفوا في الشتا. بيرضعوا لمدة ست شهور. صغار الحمير الوحشي بيرضعوا لمدة ست شهور أو أكتر! لما الحيوانات الصغيرة تكبر بتحتاج أكل صلب. صغار الأسود بياكلوا اللي أمهم بتصطاده.
أنهي حيوان صغير مش بيفتح عينيه لمدة خمس شهور على الأقل؟
الأسود. الحمير الوحشي. الكنغر. الفيلة.